CELEX: 31997R1688
Language: da
Date: 1997-08-29 00:00:00
Title: Kommissionens forordning (EF) nr. 1688/97 af 29. august 1997 om ellevte ændring af forordning (EF) nr. 413/97 om undtagelsesforanstaltninger til støtte for markedet for svinekød i Nederlandene

Avis juridique important

|

31997R1688

Kommissionens forordning (EF) nr. 1688/97 af 29. august 1997 om ellevte ændring af forordning (EF) nr. 413/97 om undtagelsesforanstaltninger til støtte for markedet for svinekød i Nederlandene  

EF-Tidende nr. L 239 af 30/08/1997 s. 0001 - 0002

KOMMISSIONENS FORORDNING (EF) Nr. 1688/97 af 29. august 1997 om ellevte ændring af forordning (EF) nr. 413/97 om undtagelsesforanstaltninger til støtte for markedet for svinekød i Nederlandene KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til Rådets forordning (EØF) nr. 2759/75 af 29. oktober 1975 om den fælles markedsordning for svinekød (1), senest ændret ved forordning (EF) nr. 3290/94 (2), særlig artikel 20, ogud fra følgende betragtninger:På grund af udbrud af klassisk svinepest i visse produktionsområder i Nederlandene blev der ved Kommissionens forordning (EF) nr. 413/97 (3), senest ændret ved forordning (EF) nr. 1600/97 (4), fastsat undtagelsesbestemmelser til støtte for markedet for svinekød i denne medlemsstat;ifølge artikel 4a i forordning (EF) nr. 413/97 skal de støtteberettigede søer insemineres senest fire måneder efter insemineringsforbuddets ophævelse; denne bestemmelse er vanskelig at kontrollere, og det er derfor hensigtsmæssigt at erstatte den af en pligt til at holde søerne på bedriften i samme periode;anvendelsen af bestemmelserne i Kommissionens forordning (EØF) nr. 3887/92 af 23. december 1992 om gennemførelsesbestemmelser for det integrerede system for forvaltning og kontrol af visse EF-støtteordninger (5), senest ændret ved forordning (EF) nr. 2015/95 (6), ville føre til uretmæssige udbetalinger i tilfælde af force majeure og uberettigede tab i forbindelse med klausulen vedrørende naturlige livsbetingelser; det er derfor berettiget at begrænse støtteudbetalingen i disse to tilfælde til den periode, i hvilken dyret holdes på bedriften og medfører udgifter for producenten;de i denne forordning fastsatte foranstaltninger er i overensstemmelse med udtalelse fra Forvaltningskomitéen for Svinekød -UDSTEDT FØLGENDE FORORDNING:Artikel 1 I artikel 4a i forordning (EF) nr. 413/97 foretages følgende ændringer:1) Stk. 2, andet punktum, affattes således:»Den ydes for støtteberettigede søer, der holdes på ansøgerens bedrift i hele perioden for insemineringsforbuddet og i fire måneder efter forbuddets ophævelse.«2) I stk. 3 indsættes følgende som sidste afsnit:»Hvad angår anvendelsen af force majeure-klausulen, jf. artikel 10, stk. 2, fjerde afsnit, og klausulen vedrørende naturlige livsbetingelser, jf. artikel 10, stk. 5, nævnte forordning, kan støtten dog kun ydes for den periode, i hvilken den støtteberettigede so holdes på bedriften.«Artikel 2 Denne forordning træder i kraft på dagen for offentliggørelsen i De Europæiske Fællesskabers Tidende.Denne forordning er bindende i alle enkeltheder og gælder umiddelbart i hver medlemsstat.Udfærdiget i Bruxelles, den 29. august 1997.På Kommissionens vegneRitt BJERREGAARDMedlem af Kommissionen(1) EFT nr. L 282 af 1. 11. 1975, s. 1.(2) EFT nr. L 349 af 31. 12. 1994, s. 105.(3) EFT nr. L 62 af 4. 3. 1997, s. 26.(4) EFT nr. L 216 af 8. 8. 1997, s. 67.(5) EFT nr. L 391 af 31. 12. 1992, s. 36.(6) EFT nr. L 197 af 22. 8. 1995, s. 2.